Pärnu-Jaagupi kihelkond

Pärnu-Jaagupi kihelkond (lühend PJg; saksa keeles Kirchspiel St. Jakobi) oli kihelkond Pärnumaal ja Liivimaa kubermangus Pärnu kreisis.
400px|pisi|Liivimaa kubermangu Pärnu kreis Ludwig August Mellini kaardil "Atlas von Liefland, oder von den beyden Gouvernementern u. Herzogthümern Lief- und Ehstland, und der Provinz Oesel". 1798

 Piirkonna ajalugu 
Muinasajal kuulus piirkond maakondliku liigituse järgi Läänemaale."Pärnu-Jaagupi on Eesti vanimaid kihelkondi" Pärnu Postimees, 28. veebruar 2010 Pärnu-Jaagupi kirikukihelkond asutati 13. sajandi algul Kõrve muinaskihelkonna (Corbe) baasil.Pärnu-Jaagupi kihelkond Eesti mõisaportaal (vaadatud 2. märts 2012) Allikates on kihelkonnast esimene märge 1241. aastast.

Kirikukihelkond kujunes Pärnumaa kihelkondadest üheks suuremaks, jäädes pindala poolest (664 ruutkilomeetrit) alla ainult Saarde kihelkonnale.

1680. aastal oli Pärnu-Jaagupi kiriku juures olemas köstrikool soomlasest köster-koolmeistriga. Põhjasõda (1700–1721) katkestas koolitegevuse kihelkonnas. 1770. aastal töötas Pärnu-Jaagupi kihelkonnas kihelkonnakool ja neli mõisakooli (Kaisma, Vee, Pööravere ja Halinga). 19. sajandi alguseks olid kõik seni kihelkonnas tegutsenud koolid tegevuse lõpetanud. Kihelkonnakool alustas tööd uuesti 1822. aastal. Kahekümne viie aasta jooksul (1855–1880) sai kihelkond juurde 12 uut vallakooli hoonet, üksikud koolid töötasid veel suitsutaredes.Ajaloost Halinga valla koduleht (vaadatud 2. märts 2012)

 Pärnu-Jaagupi kihelkonna mõisad 
Kihelkonnas paiknes 18 mõisat: 1 kirikumõis, 9 rüütlimõisast peamõisat koos 3 kõrvalmõisaga ning 3 riigimõisat koos 2 kõrvalmõisaga. Lisaks veel 3 karjamõisat.
 Pärnu-Jaagupi kirikumõis (Pastorat St. Jakobi)
 Annamõisa (Annenhof), Pööravere kõrvalmõis
 Are (Arrohof) rüütlimõis
 Enge (Enge) riigimõis
 Halinga (Hallick) rüütlimõis
 Kaelase (Kailes) rüütlimõis
 Kaisma (Kaisma) rüütlimõis
 Kangru (Konstanzenhof), Halinga kõrvalmõis
 Kergu (Kerkau), Kõnnu kõrvalmõis
 Kõnnu (Könno) rüütlimõis
 Libatse (Wildenau) rüütlimõis
 Parasmaa (Parrasma) riigimõis
 Pööravere (Pörafer) rüütlimõis
 Roodi (Sallentack) rüütlimõis
 Sõõrike (Sörik), Parasmaa kõrvalmõis
 Uduvere (Uddafer), Enge kõrvalmõis
 Vahenurme (Wahhenorm) rüütlimõis
 Vee (Wehof) riigimõisPärnu-Jaagupi kihelkond Kirchspiel St. Jakobi in Kreis Pernau Eesti mõisaportaal

 Pärnu-Jaagupi kihelkonna vallad 
 Enge vald (1866–1917)
 Halinga vald (1866–1917)
 Kaelase-Libatse vald (1866–1892)
 Kaisma vald (1866–1917)
 Kergu-Kõnnu vald (1866–1892)
 Pööravere vald (1866–1893)
 Roodi-Vahenurme vald (1866–1892)
 Sõõrike-Parasmaa vald (1866–1892)
 Vee vald (1866–1917)
 Viluvere vald (1866–1892)

 Kihelkonna alad tänapäeval 
Pindalalt suure Pärnu-Jaagupi kihelkonna maad jäävad tänapäeval tervikuna Pärnu maakonna aladele, need on jaotatud peamiselt kahe valla vahel. Suurem osa kihelkonna alast jääb Põhja-Pärnumaa valda, kuhu kuulub ka kihelkonnakeskus. Kagupoolne osa kihelkonna endisest alast asub Tori vallas.

 Viited 

 Kirjandus 


 Välislingid 
 Pärnu-Jaagupi kihelkond Kirchspiel St. Jakobi in Kreis Pernau Eesti mõisaportaal

Kategooria:Pärnumaa kihelkonnad